section_heading: Pravila lige
paragraph_text: Njemačkim prvakom se postaje isključivo sudjelovanjem u Bundesligi. U istoj se igra po dvokružnom liga-sustavu, jednom na svom, domaćem terenu, i jednom na gostujućem terenu. <br> U početku, pobjeda se bodovala s dva boda, neriješeno jednim bodom, a poraz nije donosio bodove. Od sezone 1995./96., pobjeda se boduje s 3 boda; pravilo se počelo uvoditi diljem Europe, za izbjeći učestala sumnjiva odigravanja utakmica neriješenim ishodom, što je bilo isplativo svim umiješanim stranama, a ugrožavalo je regularnost natjecanja. <br> Klub koji osvoji najviše bodova na koncu sezone postaje prvakom. Trenutačno, prva tri kluba na ljestvici izravno se kvalificiraju za skupinski krug natjecanja Lige prvaka, dok četvrto plasirani u 3. kvalifikacijski krug Lige prvaka. Dvije najslabije plasirane momčadi ispadaju iz lige u nižu, 2. Bundesligu, dok prve dvije iz 2. Bundeslige se plasiraju u 1. Bundesligu, u kojoj se natječu iduće sezone. Dok treća najslabija momčad iz 1. Bundeslige i treća najbolja momčad iz 2. Bundeslige razigravaju za plasman sljedeće sezone u 1. Bundesligi.